projecte-aina/catalan_government_crawling huggingface dataset:
Nom del títol: Màster universitari en Filosofia Aplicada per la Universitat Autònoma de Barcelona, Universitat de Girona
Reflexionar sobre les problemàtiques de la intel·ligència artificial, l'educació, la biomedicina, el medi ambient, l'art o la comunicació.
Capacitar els alumnes per enfrontar-se a tot tipus de problemes normatius (ètica aplicada), epistemològics (filosofia de la ciència) o creatius (estètica aplicada) des d'una concepció interdisciplinària del coneixement i a partir de la relació entre la reflexió filosòfica i el món actual.
Aconseguir que la formació filosòfica pugui ser un complement d'excel·lència en el desenvolupament de les professions més diverses.
Assessor/a d'empreses o institucions; comissari/ària o mediador/a cultural de museus, fundacions o centres artístics.
Segons algunes societats científiques com la Societat de Filosofia Aplicada (SAP), revistes científiques com el Journal of Applied Philosophy, sèries de publicacions de referència acadèmica com ara Studies in Applied Philosophy, Epistemology and Rational Ethics (Springer, des del 2011) i compendis actuals de primer nivell com A Companion to Applied Philosophy (Wiley, 2017), la filosofia aplicada és un camp que està experimentant un creixement notable a escala internacional.
Cada vegada més universitats ofereixen estudis especialitzats en aquesta disciplina (la Universitat Charles Sturt, el Simpson College i la Universitat de Carolina del Nord a Charlotte, entre altres).
Encara no hi ha una oferta consolidada sobre filosofia aplicada en estudis de postgrau a la nostra àrea geogràfica.
Exceptuant el màster propi en Filosofía Aplicada del Centre de Formació Permanent (CFP) de la Universitat de Sevilla, que no és un máster oficial, i exceptuant també el master universitari en Filosofia Teòrica i Pràctica de la UNED que, malgrat la proximitat temàtica, no és pròpiament un màster en filosofia aplicada, encara no hi ha màsters universitaris sobre filosofia aplicada en l'àmbit de l'Estat espanyol.
Facultat de Filosofia i Lletres
Nom del títol: Màster universitari en Biologia, Genòmica i Biotecnologia Vegetals per la Universitat Autònoma de Barcelona, Universitat de Barcelona
Formar professionals de la investigació científica en el camp de les plantes i els fongs i capacitar-los per emprendre nous projectes científics.
Preparar-los, a més, per a l'accés al doctorat i la carrera acadèmica universitària.
Indústria farmacèutica i alimentària, col·leccions de germoplasma, jardins botànics.
Universitats, instituts i centres de recerca, i departaments d'R+D d'empreses biotecnològiques o de millora vegetal.
Nom del títol: Màster universitari en Genètica, Física i Química Forense per la Universitat Rovira i Virgili
Proporcionar als estudiants formació especialitzada en un ampli espectre de disciplines científiques que intervenen en les anàlisis científiques de proves de l'escena d'un crim, o de fets o circumstàncies relacionats amb un procediment judicial, amb la finalitat que, en el seu futur professional, puguin formar part d'equips interdisciplinaris.
Nom del títol: Màster universitari en Investigació i Experimentació en Disseny per la Universitat de Vic - Universitat Central de Catalunya
Elaborar projectes de recerca i d'experimentació en l'àmbit del disseny que produeixin com a resultat l'anàlisi crítica i la creació d'objectes i de dispositius per a la transformació sostenible dels entorns socioculturals.
Laboratoris de creació i fabricació digital ( fab labs, makerspaces, medialabs, etc.), estudis de disseny i arquitectura, projectes culturals i artístics, projectes de diagnòstic i intervenció social o projectes d'innovació social.
Nom del títol: Màster universitari en Gerontologia i Promoció de l'Autonomia Personal per la Universitat Ramon Llull
Formar professionals de l'acció social per treballar en l'àmbit de la gent gran.
Residències, centres de dia i altres serveis per a persones grans.
L'esperança de vida ha augmentat en els darrers anys i, en conseqüència, ha sorgit un nou col·lectiu de gent gran longeva.
Aquest nou escenari implica professionals de l'acció social que desenvolupin projectes destinats a cobrir les necessitats d'aquest nou col·lectiu.
Nom del títol: Màster universitari en Ciència de les Dades per la Universitat Ramon Llull
Formar experts i expertes capaços d'analitzar, estructurar, filtrar i valoritzar tota la producció de dades generades (per conèixer millor els clients, els productes, el funcionament i les relacions entre els equips de treball), així com de preveure riscos, detectar les oportunitats de negoci, analitzar la viabilitat i la rendibilitat de nous productes i campanyes de màrqueting, entre d'altres, i de millorar el posicionament d'una empresa.
Crear professionals amb capacitat per definir, gestionar i executar nous projectes basats en la ciència de dades.
Científic/a de dades, analista, modelador/a, enginyer/a de dades i perfils afins.
Nom del títol: Màster universitari en Neuropsicologia per la Universitat de Lleida
Formar professionals capacitats per avaluar l'especialitat de la neuropsicologia, així com per intervenir-hi i fer-hi recerca.
Reconèixer les principals entitats neurològiques i psicopatològiques i les síndromes neuropsicològiques relacionades; dominar les eines i les metodologies d'avaluació; elaborar informes neuropsicològics de qualitat; dissenyar programes d'intervenció neuropsicològica eficaços, i fer projectes de recerca rigorosos.
Salut, social, recursos humans i màrqueting, forense, educatiu i recerca.
La investigació i el coneixement que es té actualment de la neuropsicologia clínica ha anat creixent en els darrers vint anys.
Les persones que tenen algun dany cerebral necessiten especialistes en neuropsicologia que facilitin la seva recuperació, amb una perspectiva multidisciplinària, per reintegrar-se adequadament en el món social.
Edifici Central de la Facultat de Ciències de l'Educació
Nom del títol: Màster universitari en Màrqueting de Mitjans Socials per la Universitat de Lleida
Especialitats: Recerca / Turisme electrònic
Formar persones titulades en Turisme, Administració i Direcció d'Empreses i altres branques de coneixement (comunicació, geografia, enginyeria, etc.) que desitgen una especialització.
Oferir una especialització en turisme electrònic i una especialització en investigació per tal de poder prosseguir amb els estudis de doctorat o la recerca aplicada.
Internet, les xarxes socials i les tecnologies mòbils han esdevingut bàsiques per a la comunicació i la presa de decisions de les persones i les organitzacions: han propiciat canvis profunds en el comportament dels consumidors i han proporcionat nous reptes i oportunitats per a les empreses.
L'ús creixent de les TIC fa necessari formar professionals del màrqueting capaços d'innovar i de detectar noves oportunitats, que dominin les TIC i els mitjans socials i que tinguin la capacitat de gestionar-los, analitzar-los i generar intel·ligència empresarial ( business intelligence ) a partir de la informació que proveeixen, i d'aprofitar al màxim les seves possibilitats interactives i de relació amb els clients per tal de dissenyar, crear i implementar estratègies mitjançant el màrqueting que permetin aconseguir els objectius de l'organització.
Concretament en el sector turístic, la indústria més important a Espanya i Catalunya, aquest perfil professional és fonamental en un context on internet és el mètode més comú d'organitzar un viatge i els mitjans socials, una font molt important a l'hora de prendre decisions de consum turístic (Eurobaròmetre 2015).
Facultat de Dret, Economia i Turisme
Nom del títol: Màster universitari en Formació Avançada del Professorat d'Educació Infantil i Primària per la Universitat de Lleida
Especialitats: Aprenentatge integrat de continguts en llengua estrangera (AICLE/CLIL) / Didàctica de les matemàtiques i les ciències experimentals / Didàctica de l'educació física i l'expressió corporal / Didàctica de les ciències socials / Lectura i biblioteca escolar / Didàctica de l'expressió musical i visual
Aprofundir en el coneixement en les especialitats de lectura i biblioteca escolar, aprenentatge integrat de continguts en llengua estrangera, ciències experimentals i matemàtiques, ciències socials, expressió musical i visual, i educació física, per formar professionals i investigadors en competències per al disseny, la implementació i l'avaluació de projectes d'intervenció educatius.
Centres d'educació infantil i primària, editorials.
La legislació que regula el sector educatiu a Catalunya fa referència específicament als perfils professionals en els centres educatius (Resolució ENS/1128/2016, de 26 d'abril) i estableix nou perfils diferents que es poden activar acreditant la formació amb màsters, postgraus o altres activitats de formació permanent, amb un mínim de 90 hores, entre altres supòsits.
Per donar resposta a aquesta demanda, el màster proporciona formació per habilitar l'acreditació de cinc dels perfils considerats en aquesta legislació, que es corresponen a les especialitats del màster.
Facultat d'Educació, Psicologia i Treball Social
Edifici Central de la Facultat de Ciències de l'Educació
Institucions participants: Institut Català de Paleontologia Miquel Crusafont (ICP)
Nom del títol: Màster universitari en Paleobiologia i Registre Fòssil per la Universitat Autònoma de Barcelona, Universitat de Barcelona
Dotar els estudiants de les competències necessàries per desenvolupar recerca en paleobiologia a nivell de postgrau i preparar-los per desenvolupar una tesi doctoral en aquest camp.
Obra pública d'hidrocarburs, desenvolupament museístic privat (gestió patrimonial), exploració i divulgació, recerca i docència, i protecció ambiental.
Investigador/a i docent en paleontologia; tècnic/a en identificació i extracció de vertebrats fòssils; tècnic/a de centres d'interpretació i museus.
Dècades enrere la paleontologia quedava limitada al sector de la recerca bàsica i la docència; en les últimes dues dècades aquesta situació ha canviat radicalment.
Un increment eventual del nombre d'obres privades o públiques que afectessin zones potencialment fossilíferes requeriria una gran demanda de tècnics en paleontologia que haurien de fer un seguiment adequat de la remoció de terres pertinent.
L'exploració geològica necessita que es datin les roques mitjançant criteris bioestratigràfics.
L'estudi de determinades roques sedimentàries requereix un ampli coneixement de determinats microorganismes i invertebrats fòssils.
Jaciments paleontològics de més o menys envergadura (Atapuerca a Burgos, Las Hoyas a Conca, els Hostalets de Pierola a Barcelona o Coll de Nargó a Lleida) han servit per a la promoció turística i econòmica d'entorns rurals que anteriorment se servien del sector primari com a únic actor per generar activitat econòmica.
És previsible que nous descobriments paleontològics ajudin a promoure altres zones actualment desconegudes, mitjançant projectes de museïtzació adequats (i proporcionats).
Nom del títol: Màster universitari en Francès Llengua Estrangera i Diversitat Lingüística per la Universitat Autònoma de Barcelona
Període de matriculació: Biennal
Exercir com a professional de la mediació lingüística en francès com a llengua estrangera.
Adquirir referents culturals sòlids que van més enllà de les fronteres de la França continental per endinsar-se en la francofonia, que s'estén pels cinc continents i té una implantació particularment destacada als nombrosos països africans on el francès és llengua cooficial.
Indústries de la llengua (tecnologies de la parla, tractament informàtic de la llengua, etc.).
El perfil formador i professionalitzador del màster pretén donar resposta a exigències peremptòries del mercat laboral espanyol formant professionals d'alt nivell en l'àmbit educatiu, de les indústries de la llengua (en particular de la traducció automàtica) i del món professional en general.
Nom del títol: Graduat/ada en Relacions Internacionals per la Universitat Oberta de Catalunya
Les pràctiques són de caràcter virtual (a través d'una plataforma de simulació professional, els estudiants aborden diferents problemes, situacions o àrees geogràfiques d'interès internacional, desenvolupant activitats pròpies de l'àmbit laboral de les relacions internacionals) i tenen una durada semestral.
En les últimes dècades s'ha desenvolupat una internacionalització intensa i accelerada de les relacions socials, fruit d'un conjunt divers de factors, com la revolució de les tecnologies de la comunicació, els processos d'integració econòmica o els moviments migratoris transnacionals.
Per això, les societats actuals no poden entendre's de forma aïllada, sinó que necessàriament han de contemplar-se en un escenari globalitzat i canviant.
En aquest context, hi ha una demanda creixent de professionals capaços de comprendre i analitzar la complexitat del món global actual, i d'actuar i prendre decisions en diferents àmbits laborals vinculats a les relacions internacionals.
Aquesta demanda procedeix tant del sector públic com del sector privat.
Nom del títol: Graduat/ada en arts per la Universitat Oberta de Catalunya
Formar professionals capaços de desenvolupar pràctiques artístiques diverses de forma informada, crítica i situada en contextos socials i culturals concrets.
Indústria cultural, disseny, creació audiovisual, creació multimèdia o educació.
La titulació s'ofereix com una resposta als nous desafiaments de la creació contemporània, partint d'una noció expandida de les arts que desborda els límits tradicionals de la pràctica artística i s'estén d'acord amb la demanda creixent de la intervenció de la imaginació, la creativitat i la capacitat d'expressió en àmbits socials i professionals molt diferents.
El grau està concebut com un procés d'aprenentatge de sabers pràctics, fonamentats en l'adquisició d'uns utillatges teòrics que estimulin la capacitat d'anàlisi i l'autonomia crítica, en articulació amb unes eines metodològiques i de realització material partint de la noció bàsica de projecte.
Aquest grau neix amb la voluntat de no dissociar teoria i pràctica, vol acoblar mètode i crítica, enllaçar discurs i matèria i hibridar l'esfera analògica i la digital.
Es desenvolupa en un context eminentment tecnològic, desplegant totes les potencialitats de les eines en línia, per integrar sabers i fers.
Nom del títol: Màster universitari en Anàlisi de Dades per als Negocis per la Universitat Ramon Llull
Proporcionar les competències, les habilitats i els coneixements necessaris per, d'una banda, impulsar i desenvolupar nous projectes empresarials mitjançant l'explotació de dades massives, i, de l'altra, participar en aquests projectes.
Empreses del sector digital, consultories, empreses d'investigació de mercats, retail management, salut i farmacèutiques, bancs, àmbit de la logística i cadenes de subministrament.
Analistes de negocis, consultors i líders de projectes en l'àmbit de les dades massives.
La digitalització i les noves tecnologies, que permeten emmagatzemar, processar i analitzar grans quantitats de dades, representen un repte important per a la presa de decisions empresarials, tradicionalment caracteritzades pel seu alt grau d'incertesa.
L'abundància de dades i, en molts casos, la possibilitat de posar en marxa experiments amb un cost raonable, obren la porta a reduir dràsticament aquesta incertesa.
Per això, un tractament correcte de les dades massives permetrà crear un avantatge competitiu a aquelles organitzacions que sàpiguen recollir, processar i analitzar la informació que ens ofereix aquesta gran quantitat de dades, conegudes com a big data.
En el context competitiu actual, les dades i el seu tractament s'han convertit en un recurs més de qualsevol empresa o organització, a més dels recursos humans, econòmics i tecnològics que les empreses estaven acostumades a gestionar.
Escola Superior d'Administració i Direcció d'Empreses ESADE
Nota de tall 1a assignació PAU/CFGS: 10,742
Nom del títol: Graduat/ada en Enginyeria Biomèdica per la Universitat Rovira i Virgili
Branca secundària: Ciències de la salut,
Formar enginyers i enginyeres especialitzats en l'àmbit de les tecnologies de la informació i la comunicació, que coneguin els entors «bio» i puguin disenyar i utilitzar materials biocompatibles, dispositius, instruments electrònics, programes informàtics i sistemes biomecànics d'ajuda a la salut i la biomedicina.
Podeu consultar més informació a l'Informe Biocat 2015: http://informe.biocat.cat/xifres-i-dades-clau/
Escola Tècnica Superior d'Enginyeria de Tarragona
Per a cursar l'oferta "docència en anglès" caldrà acreditar un nivell de llengua anglesa equivalent al B2 segons el Marc Comú Europeu de Referència per les llengües.
Si no es disposa del certificat corresponent, caldrà realitzar una prova de nivell.
Nom del títol: Graduat/ada en màrqueting per la Universitat Rovira i Virgili
Adquirir els coneixements i les habilitats necessaris per enfrontar-se amb èxit a les noves exigències de les empreses en l'àmbit del màrqueting, la gestió empresarial, l'economia digital, la direcció comercial i la investigació de mercats.
El màrqueting és una de les disciplines acadèmiques que més ràpid s'ha consolidat, a escala nacional i internacional, per la necessitat de totes les empreses i la comunitat científica de millorar els seus resultats i de comunicar-se amb èxit.
Actualment el màrqueting és un eix bàsic de qualsevol sector d'activitat econòmica.
Nota de tall 1a assignació PAU/CFGS: 6,400
Nom del títol: Graduat/ada en fisioteràpia per la Universitat de Vic - Universitat Central de Catalunya
Les pràctiques en entorns assistencials són un element essencial en la formació del fisioterapeuta.
El contacte amb altres professionals i amb els pacients/usuaris ajudarà l'estudiantat a integrar les dimensions professionals de la fisioteràpia sota una perspectiva biopsicosocial i multidisciplinària.
Les pràctiques es realitzaran durant el segon, el tercer i el quart curs del grau.
Formar professionals capacitats per promoure, mantenir o recuperar la salut i per prevenir problemes relacionats, mitjançant la rehabilitació i/o la readaptació funcional i vital de les persones amb disfuncions del moviment, la teràpia del moviment, l'exercici terapèutic, els tractaments manuals i la resta de recursos propis de la fisioteràpia.
Aportar a l'estudiantat una visió integral de la seva professió, des d'una perspectiva biopsicosocial de la salut, per tal d'oferir serveis de salut a pacients, a famílies i a la comunitat.
En el futur immediat serà necessari desenvolupar noves especialitats de fisioteràpia orientades a la salut comunitària, en què la prevenció, l'assessorament i l'educació per a la salut són aspectes bàsics de les intervencions per tal que la persona es responsabilitzi de la seva salut adoptant hàbits saludables.
La persona titulada en fisioteràpia pot contribuir a millorar la salut de la població educant sobre el moviment, la flexibilitat, la força muscular o l'ergonomia, per tal de prevenir lesions que es poden produir com a conseqüència de l'activitat laboral i/o esportiva, o millorar les habilitats funcionals i motores durant l'envelliment.
L'elevada incidència de malalties cròniques que redueixen la mobilitat, la funcionalitat o la tolerància a l'esforç, juntament amb els beneficis que comporta l'activitat física moderada i adaptada a la situació de la persona, requereixen que es desenvolupin programes específics d'intervenció per a persones amb problemes osteoarticulars o malalties cardíaques o respiratòries cròniques.
Facultat de Ciències de la Salut de Manresa
Nom del títol: Màster universitari en Direcció de Màrqueting per la Universitat Politècnica de Catalunya
Especialitats: Comunicació estratègica / Direcció comercial
Període de matriculació: Quadrimestral
Proporcionar a l'estudiantat una visió integradora que tingui en compte el coneixement de les noves tecnologies i el comportament dels consumidors per aconseguir millorar la competitivitat a llarg termini.
Formar professionals multidisciplinaris que aprofitin les sinergies corporatives que es produeixen als departaments de màrqueting, de comunicació i comercials de les empreses.
Els canvis en les noves tecnologies i les modificacions successives en els hàbits de consum han comportat un augment de la demanda de llocs de treball especialitzat relacionat amb el màrqueting, l'àmbit comercial i la comunicació.
La direcció de màrqueting i comercial de l'empresa s'ha de caracteritzar per una visió integradora que tingui en compte el coneixement de les noves tecnologies i el comportament consumidor per aconseguir avantatges competitius a llarg termini.
Nom del títol: Màster universitari en Govern i Gestió Pública a l'Amèrica Llatina per la Universitat Pompeu Fabra
Formar professionals de l'àmbit directiu en els sistemes de govern i administració pública a l'Amèrica Llatina, amb un perfil generalista i multidisciplinari, i familiaritzats amb la complexitat del desenvolupament en àrees geogràfiques i culturals llatinoamericanes específiques.
Aquest estudi va adreçat a polítics i gestors públics procedents dels diferents àmbits de govern a l'Amèrica Llatina, així com a especialistes en gestió pública, cooperació i desenvolupament que pretenen aprofundir en la realitat politicoinstitucional llatinoamericana.
Nom del títol: Màster universitari en Planificació Territorial i Gestió Ambiental per la Universitat de Barcelona
Especialitats: Dinàmiques urbanes i planejament urbà / Planificació del desenvolupament local i regional / Avaluació, gestió ambiental i paisatge
Els estudis sobre planificació territorial i gestió ambiental constitueixen, actualment, un camp científic reconegut en nombroses universitats del món, i una de les línies prioritàries dels plans de recerca de la Unió Europea.
Les àrees temàtiques que abasta aquest estudi són, entre altres, l'anàlisi territorial, l'ecologia, el desenvolupament endogen, l'urbanisme, l'ordenació territorial, la cartografia assistida per ordinador, el desenvolupament local, la geodemografia, la climatologia i el diagnòstic territorial.
En aquest context, aquest estudi pretén:
Especialitat en planificació del desenvolupament local i regional:
Especialitat en avaluació, gestió ambiental i paisatge:
Especialitat en dinàmiques urbanes i planejament urbà:
Nom del títol: Màster universitari en Estudis de Dones, Gènere i Ciutadania per la Universitat de Barcelona, Universitat Autònoma de Barcelona, Universitat Politècnica de Catalunya, Universitat Pompeu Fabra, Universitat de Lleida, Universitat de Girona, Universitat Rovira i Virgili i Universitat de Vic - Universitat Central de Catalunya
Especialitats: Teoria, crítica i cultura / Dones, treballs i polítiques públiques
Especialitat en dones, treballs i polítiques públiques:
Especialitat en teoria, crítica i cultura:
La persistència de les desigualtats i els desequilibris de gènere subratllen la resistència i la complexitat d'aquesta problemàtica, i posen en relleu la necessitat que tenen les institucions de professionals qualificats en aquest àmbit.
Així doncs, a l'Administració pública serà on, principalment, es requeriran aquests professionals amb capacitat per al disseny, l'avaluació i la implementació de polítiques públiques des d'una perspectiva de gènere que puguin abordar aquesta problemàtica des de diferents àmbits.
D'altra banda, en l'àmbit privat, les empreses, les federacions, les fundacions, les associacions sindicals i professionals, les cooperatives i les organitzacions no governamentals també necessitaran personal titulat que pugui aportar una perspectiva de gènere a les seves actuacions.
Facultat de Geografia i Història
L'estudiantat ha de cursar el primer any íntegrament en una universitat, mentre que el tercer semestre l'ha de realitzar obligatòriament en una altra universitat del consorci.
El quart semestre (tesi del màster) es pot cursar en qualsevol de les universitats participants.
Proporcionar una formació avançada en l'àmbit de la ciència i l'enginyeria de materials, un àmbit de coneixement interdisciplinari que inclou l'estudi de l'estructura, les propietats, el processament i les aplicacions de materials metàl·lics, ceràmics, polimèrics i biològics, i que engloba els materials estructurals tradicionals, els funcionals, els nanomaterials i els biomaterials.